கேள்வி: சுதா ராய் என்பது என்ன?
பதில்: சுதா ராய் (sudha Roy) (1914-1987) ஓர் இந்தியா பொதுவுடைமைத் தொழிற்சங்கவாதியும் அரசியல்வாதி. வங்காளத் தொழிலாளர் கட்சியான இந்தியாவின் போல்சுவிக்குக் கட்சியின் முக்கிய தலைவராக இருந்த இவர் பின்னர் இந்தியப் பொதுவுடைமைக் கட்சி சேர்ந்தார். வங்காள இடதுசாரிகளின் மிக முக்கியமான பெண் தலைவர்களில் ஒருவராக கருதப்படுகிறார்.
கேள்வி: சுதா ராய் - இளமைப் பருவம் பற்றி விளக்கவும்.
பதில்: 1914 ஆம் ஆண்டு பரித்பூரில் ஒரு கயசுதா நில உரிமையாளர் குடும்பத்தில் பிறந்தார். மாணவப் பருவத்தில் தனது சகோதரர் சிசிர் ராய் என்பவரால் அறிமுகப்படுத்தப்பட்டு 1930-ஆம் ஆண்டு தொழிலாளர் இயக்கத்தில் சுதா ராய் சேர்ந்தார். 1933 ஆம் ஆண்டில் வங்காளத் தொழிலாளர் கட்சி நிறுவப்பட்டபோது, ​​தனது சகோதரருடன் சேர்ந்து, கட்சியின் முக்கிய தலைவரானார்.
கேள்வி: சுதா ராய் - பெண்கள் இயக்கம் பற்றி நீங்கள் என்ன அறிந்துள்ளீர்கள்?
பதில்: அகில இந்திய மகளிர் மாநாட்டில் தீவிரமாக இருந்த ராய் 1943-ஆம் ஆண்டு பெண்கள் இயக்கத்தில் சேர்ந்தார். ராய் 1954 மற்றும் 1982-ஆம் ஆண்டுகளுக்கிடையில் இந்திய பெண்கள் தேசிய கூட்டமைப்பின் துணைத் தலைவராகப் பணியாற்றினார்.
கேள்வி: சுதா ராய் - அரசியல் வாழ்க்கை பற்றி விளக்கவும்.
பதில்: 1951 ஆம் ஆண்டு இந்திய நாடாளுமன்றத்துக்கு நடந்த பொதுத் தேர்தலில் (1951-1952) வங்காள தொழிலாளர் கட்சியின் ஒரே வேட்பாளராக சுதா ராய் போட்டியிட்டார். பராக்பூரில் மக்களவைத் தொகுதியில் போட்டியிட்ட இவர் 25,792 வாக்குகளைப் பெற்றார். இது தொகுதியின் மொத்த வாக்குகளில் 16.2% வாக்குகளாகும்.Election Commission of India. ''[http://eci.nic.in/eci_main/StatisticalReports/LS_1951/VOL_1_51_LS.PDF STATISTICAL REPORT ON GENERAL ELECTIONS, 1951 TO THE FIRST LOK SABHA VOLUME I (NATIONAL AND STATE ABSTRACTS & DETAILED RESULTS)]'' 1954 ஆம் ஆண்டு ராய் சிறையில் அடைக்கப்பட்டார். 1957 ஆம் ஆண்டு நடைபெற்ற மேற்கு வங்காளம் சட்டமன்றத் தேர்தலில் கோட்டை சட்டமன்றத் தொகுதியில் போட்டியிட்டார். 9.75% வாக்குகளைப் பெற்று நான்காவது இடத்தைப் பிடித்தார்.Election Commission of India. ''[http://eci.nic.in/eci_main/StatisticalReports/SE_1957/StatRep_WB_1957.pdf STATISTICAL REPORT ON GENERAL ELECTION, 1957 TO THE LEGISLATIVE ASSEMBLY OF WEST BENGAL] ''
கேள்வி: சுதா ராய் - ஐக்கிய தொழிற்சங்க காங்கிரசில் பற்றி நீங்கள் என்ன அறிந்துள்ளீர்கள்?
பதில்: 1958 ஆம் ஆண்டில் சுதா ராயின் தொழிற்சங்கமான டாக் மசுதூர் சங்கம் பிளவுக்கு ஆளானது. பிசுவநாத் துபேக்கு எதிராக சிசிர் ராய், சுதா ராய், புத்நாத்தே ஆகியோர் களமிறங்கினர். ராயின் குழு பெரும்பான்மை பிரிவை உருவாக்கியிருந்தாலும், பிளவுபட்ட தொழிற்சங்கத்தை கணிசமாக பலவீனப்படுத்தியது. சிசிர் ராய் 1960-ஆன்டு இறந்தார். சுதா ராய் அவருக்குப் பிறகு ஐக்கிய தொழிற்சங்க காங்கிரசின் பொதுச் செயலாளராக பதவி வகித்தார்.